stanford-oval/wikipedia huggingface dataset:
OBH Nordica

| OBH Nordica |
| --- | --- |

Tunnuslause:  Designing good life
Perustettu:  2002
Kotipaikka:  Tukholma, Ruotsi (pääkonttori)
Toiminta-alue:  Pohjoismaat
Tuotteet:  pienkoneet
Liikevaihto:  n. 100 milj. €
Henkilöstö:  n. 150
Kotisivu:  http://www.obhnordica.fi/
Infobox OKVirheellinen NIMI-arvo: 
OBH Nordica on ruotsalais-tanskalainen pienkoneiden maahantuoja. Yritys perustettiin vuonna 2002 yhdistämällä tanskalainen OBH ja ruotsalainen Nordica. OBH Nordicalla on maaorganisaatiot Ruotsin ja Tanskan lisäksi Norjassa ja Suomessa.
OBO

OBO on laiva, joka voi kuljettaa sekä öljyä (englanniksi oil), irtotavaraa (bulk) että malmia (ore), siitä nimi. Ajatuksena on, että laiva voi toimia säiliöaluksena, kun säiliöalusmarkkinat ovat hyvät, sekä irtotavaran ja malmin kuljettajana, kun nämä markkinat ovat hyvät. Laiva voi myös ottaa nestelastin (öljyä) yhdelle matkalle ja kuivan lastin (irtotavaraa tai malmia) toiselle matkalle, ja näin se voi vähentää aikaa, jona se kulkee painolastissa (siis tyhjänä).
Ensimmäinen OBO-laiva oli M/S Naess Norseman, jonka A.G. Weser rakensi Norness Shipping -yhtiölle, jota hallitsi norjalainen laivanvarustaja Erling Dekke Næss. Hän oli taitava suunnittelemaan uudentyyppisiä laivoja yhdessä pääsuunnittelijansa T. M. Karlsenin kanssa. Naess Norseman luovutettiin marraskuussa 1965, ja sen pituus oli 250 metriä, leveys 31,6 metriä ja syväys 13,5 metriä.
OBO-laivoista tuli pian suosittuja maailman laivanvarustajien joukossa, ja tähän mennessä tällaisia laivoja on rakennettu useita satoja. Laivatyypin loistoaikaa oli 1970-luvun alkupuoli. Seuraavalla vuosikymmenellä selvisi, että laivatyyppi tarvitsee enemmän huoltoa kuin muut laivat. Lisäksi oli kallista vaihtaa märästä lastista kuivaan lastiin, ja se vei myös paljon arvokasta aikaa. Öljyn kuljetuksen jälkeen on helppo vaihtaa malmiin tai muuhun likaiseen irtotavaraan, mutta ei viljaan tai muuhun puhtaaseen irtolastiin. Kun 1970-luvulla rakennetut OBO-laivat ovat tulleet vanhemmiksi, useimpia niistä on käytetty pelkkinä säiliöaluksina tai pelkkinä malmilaivoina. Vielä 1990-luvulla rakennettiin pieni joukko 70 000–100 000 tonnin OBO-laivoja tanskalaisille ja norjalaisille laivanvarustajille.
Not Alone

| Not Alone> Kappaleen tiedot |
| --- | --- |
Esittäjä(t):  Aram Mp3
Säveltäjä(t):  Aram Sargsyan
Sanoittaja(t):  Garik Papoyan
Euroviisutiedot
Vuosi:  2014
Maa:  Armenia
Kieli:  englanti
Sijoitus:  4.
Pisteet:  174
Sijoitus semifinaalissa:  4.
Pisteet semifinaalissa:  121
Video:  videolinkki
Aram Mp3 esittelee itsensä ja kappaleensa
Not Alone on armenialaisen laulajan Aram Mp3:n kappale, jolla hän edusti Armeniaa vuoden 2014 Eurovision laulukilpailussa Tanskassa. Kappale julkistettiin 14. maaliskuuta 2014. "Not Alone" on balladi, johon sisältyy myös dubstepia. Laulajan mukaan kappaleen viesti on: "Älä koskaan luovuta, ja taistele aina rakkauden puolesta. Yksi suudelma voi muuttaa kaiken." Sen on säveltänyt esittäjä itse ja sanoittanut hänen paras ystävänsä, Garik Papoyan.
Aram Mp3 pääsi 6. toukokuuta pidetyssä ensimmäisessä semifinaalissa Eurovision laulukilpailun finaaliin, joka nähtiin 10. toukokuuta 2014.Aram sijoittui loppukilpailussa neljänneksi.
Not Gonna Get Us

| ”Not Gonna Get Us” t> A.T.u. |
| --- | --- | --- |

Singlen tiedot
 Albumilta: 200 km/h in the Wrong Lane
 Äänitetty : 2002
 Julkaistu: 5. toukokuuta 2003
 Formaatti: CD-single, kasettisingle
 Tuottaja(t): Trevor Horn
 Tyylilaji: Eurodance, breakbeat, jungle
 Kesto: 04.22 (albumiversio)  03.29 (radioversio 1)  03.19 (radioversio 2)
 Levy-yhtiö: Universal, Interscope
t.A.T.u.:n muut singlet
| ”All the Things She Said” 2002 | ”Not Gonna Get Us” 2003 | ”Ne Ver, Ne Boysia” 2003 |
Not Gonna Get Us (Нас Не Догонят) on venäläisen laulajakaksikon t.A.T.u.:n kappale 200 km/h in the Wrong Lane -studioalbumilta. Kappaleen sanoittivat Elena Kiper, Ivan Shapovalov, Valeriy Polienko sekä Sergio Galoyan, ja sen on tuottanut Trevor Horn.  Kappaleen julkaisi Interscope Records albumin toisena singlenä 5. toukokuuta 2003. ”Not Gonna Get Us” on mukana myös duon The Best -kokoelma-albumilla.
”Not Gonna Get Us” sai kriitikoilta vaihtelevia arvioita. Monet kehuivat sen tuotantoa sekä kappaleen erottuvaisuutta joukosta, mutta jotkut kriitikot eivät pitäneet kappaleen sanoituksista. Single oli maailmanlaajuisesti kaupallinen menestys, ja se päätyi listojen kymmenen parhaan joukkoon muun muassa Suomessa, Italiassa, Itävallassa, Ruotsissa, Belgiassa, Irlannissa ja Britanniassa. Kappale pääsi myös Yhdysvaltain Hot Dance Club Songs -listan kärkeen, ja se oli yhtyeen ainoa Yhdysvaltain listoilla kärkeen päässyt kappale.
Kappaleelle on kuvattu myös musiikkivideo, jonka ohjasi Ivan Shapovalov. ”Not Gonna Get Us” on esitetty muun muassa MTV Movie Awardseilla vuonna 2003 ja Eurovision laulukilpailussa vuonna 2009, jolloin t.A.T.u. yhdisti osan kappaletta esitykseensä väliaikanumerossa Aleksandrovin yhtyeen kanssa.
Käännös suomeksi
Olavi Rinteenpää

| Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Mitalit> Maa:   Suomi.Miesten yleisurheilu.EM-kilpailut  | Maa:   Suomi> Miesten yleisurheilu. |
| --- | --- | --- | --- |
|  Hopeaa | Bern 1954 | 3 000 metrin esteet |  |
Olavi Osvald Rinteenpää (24. syyskuuta 1924 Helsinki – 10. tammikuuta 2022 Kerava) oli suomalainen este- ja kestävyysjuoksija.
Rinteenpää oli 1950-luvun alkupuoliskolla maailman parhaita 3 000 metrin estejuoksijoita. Hän voitti EM-hopeaa esteissä Bernissä 1954 tuloksella 8.52,4. Hän oli juossut Helsingin olympialaisissa 1952 matkalla neljänneksi (8.55,60). Melbournen kisoissa 1956 Rinteenpää karsiutui alkuerissä ja oli vuoden 1958 EM-kisoissa Tukholmassa yhdeksäs (8.52,6).
Rinteenpää juoksi 2. heinäkuuta 1953 Helsingissä ajan 8.44,4. Se oli uusi maailman- ja Euroopan ennätys ja rikkoi Horace Ashenfelterin ME:n sekunnilla ja Petar Šegedinin EE:n 3,4 sekunnilla. Matkan ennätyksiä alettiin kuitenkin virallisesti ratifioida vasta seuraavana vuonna. Rinteenpään ajan alitti ensimmäisenä Jerzy Chromik elokuussa 1955.
Rinteenpää voitti maastojuoksun pitkän matkan (10 km) Suomen mestaruuden huippuvuotenaan 1953. 22. marraskuuta 1953 hän juoksi Brysselin kansainvälisissä maastojuoksukilpailuissa kahdeksanneksi. Seuratasolla hän edusti Helsingin Kisa-Veikkoja.
Kuollessaan Rinteenpää oli vanhin elossa ollut suomalainen olympiaurheilija.
Ennätykset

| 0 | 1 | 2 | 3 |
| --- | --- | --- | --- |
| 3 000 metrin esteet | 8.44,4 | Helsinki | 2. heinäkuuta 1953 |
| 3 000 metriä | 8.14,8 | Turku | 17. heinäkuuta 1953 |
| 5 000 metriä | 14.11,2 | Hamina | 13. syyskuuta 1956 |
| 10 000 metriä | 30.00,2 | Imatra | 13. heinäkuuta 1953 |
Nokihaukka

| Nokihaukka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  concolor
Kaksiosainen nimi
 Falco concolor  Temminck, 1825 
 Nokihaukan esiintymisalue: punaiset täplät ovat pesimäpaikkoja, sininen alue on talvehtimisaluetta
Katso myös
   Nokihaukka Wikispeciesissä   Nokihaukka Commonsissa 
Infobox OKNimi-testi OKIUCN-testi OK: 
Nokihaukka (Falco concolor) on harvinainen arabimaissa pesivä jalohaukka.
Koko ja ulkonäkö

Linnun pituus on 33–36 cm ja siipien kärkiväli 85–110 cm. Nokihaukka on pitkäsiipinen, siro haukka, kooltaan hieman nuolihaukkaa suurempi. Sen höyhenpuku on yksivärinen, joko yleisempi hopeanharmaa tai harvinaisempi noenmusta. Sukupuolet ovat samanvärisiä, naaras on koirasta 15 % suurempi. Nuori lintu on selkäpuolelta tummanruskea ja vatsapuolelta voimakkaan ruskea- ja mustaviiruinen.
Esiintyminen

Nokihaukka pesii Pohjois-Afrikan Libyasta ja Egyptistä Arabian niemimaalle ja Persianlahden saarilla Omanista Pakistaniin. Pieni kanta on myös Jordanian ja Israelin eteläosissa. Laji on muuttolintu, joka talvehtii pääosin Madagaskarilla ja vähemmässä määrin Itä-Afrikan rannikolla.
Vuonna 2014 nokihaukan kannan kooksi arvioitiin 1 400 – 2 000 paria. Pienen ja vähenevän populaation takia laji luokitellaan vaarantuneeksi.
Elinympäristö

Nokihaukat elävät kuivilla ja karuilla saarilla ja vuorilla sekä autiomaissa.
Lisääntyminen

Pesinnän ajankohta määräytyy lintujen syysmuuton mukaan elo-syyskuulle. Pesä on kallionkolossa tai maassa pensaan suojassa ja se on vain kuoppa maassa, jossa on toisinaan joitakin korsia tai risuja. Naaras munii kaksi tai kolme munaa, joskus neljä. Molemmat puolisot osallistuvat hautomiseen, sillä kummallakin on hautomalaikku. Haudonta-aika on neljä viikkoa ja poikaset oppivat lentämään 32–38 päivän ikäisinä.
Ravinto

Nokihaukat saalistavat pääasiassa lentäviä hyönteisiä, lintuja ja lepakoita. Ne saalistavat aktiivisimmin aamu- tai iltahämärissä mutta myös päivällä. Laji on erikoistunut pyydystämään syysmuutolla lentäviä, väsyneitä lintuja, samoin kuin välimerenhaukka. Säihkylinnut muodostavat suuren osan poikasajan ravinnosta.
Not OK

| ”Not OK” Kygo & Chelsea Cutler |
| --- | --- | --- |

Singlen tiedot
 Äänitetty : 2019
 Julkaistu: 23. toukokuuta 2019
 Formaatti: digitaalinen lataus
 Tuottaja(t): Dreamlab, Ruffian, Kygo
 Tyylilaji: dance
 Kesto: 03.30
 Levy-yhtiö: Sony Music
Kygon muut singlet
| ”Carry On” 2019 | ”Not OK” 2019 | ”Kem kan eg ringe” 2019 |
Not OK on norjalaisen DJ-tuottaja Kygon sekä yhdysvaltalaisen laulaja-lauluntekijä Chelsea Cutlerin musiikkikappale. Sen julkaisi Sony Music digitaalisesti ladattavana singlenä 23. toukokuuta 2019. Kappaleen ovat sanoittaneet Leah Haywood, Daniel James, David Brook, Rob Ellmore, Kygo ja Cutler. Kappaleen tuotannosta vastasivat puolestaan Dreamlab, Ruffian ja Kygo.
"Not OK" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Liettuassa, Norjassa, Ruotsissa, Slovakiassa ja Sveitsissä.
Käännös suomeksi
Nick Oliveri

Nick Oliveri
Nick Oliveri (s. 21. marraskuuta 1971) on yhdysvaltalainen muusikko Palm Desertistä, Kaliforniasta. Hän oli tunnetun Kyuss-yhtyeen basisti. Parhaiten tunnetuksi hän tuli Queens of the Stone Agen basistina. Hän oli myös mukana The Desert Sessionsissa. Oliveri lauloi muun muassa QOTSA:n kappaleissa Autopilot, Six Shooter ja Gonna Leave You, joissa hänen laulutaitonsa näkyi erityisen hyvin.
Oliveri liittyi Queens of the Stone Ageen vuonna 1998 pian Queens of the Stone Agen esikoislevyn nauhoitusten jälkeen. Oliverin puhelinviesti Joshua Hommelle, jossa hän ilmoittaa tälle liittyvänsä Queens of the Stone Ageen, kuullaan ensialbumin viimeisessä kappaleessa "I Was A Teenage Hand Model". Oliveri soitti bassoa ja lauloi joissakin kappaleissa seuraavalla kahdella Queens of the Stone Agen studioalbumilla. Oliveri ja Homme soittivat myös molemmat Masters of Realityn albumeilla Deep In The Hole (2001) ja live-albumilla Flak'n Flight (2003). Oliveri soitti vielä seuraavalla epävirallisella mini-cd:llä Stone Age Complications, joka sisälsi cover-kappaleita ja harvinaisuuksia. Mini-cd ei kuitenkaan ollut Queens of the Stone Agen itsensä julkaisema, vaan yhtyeen levy-yhtiön Interscope Recordsin julkaisema. Nick erosi QOTSA:sta vuonna 2004 hänen ja Josh Hommen riidan vuoksi. Josh Homme ei pitänyt Nick Oliverin jatkuvasta huonosta käytöksestä.
Oliveri oli tunnettu siitä, että hän usein soitti keikoilla ilman paitaa ja joskus jopa alastomana. Hänet jopa pidätettiin keikan jälkeen QOTSA:n soittaessa Rio de Janeirossa, sillä hän esiintyi alasti.
Nick oli vierailevana laulajana Turbonegron albumilla Party Animals.
Kesäkuussa 2006 Oliveri viimeisteli uuden Mondo Generator -albumin Dead Planet (Sonic Slow Motion Trails) Los Angelesissa, Kaliforniassa Dave Grohlin studiolla. Albumi nauhoitettiin Ben Perrierin ja Ben Thomasin kanssa. Albumi julkaistiin vuoden 2006 lopulla Isossa-Britanniassa ja hieman myöhemmin Yhdysvalloissa ja Euroopassa.
Osittainen diskografia

Kyuss – Wretch (1991, Chameleon)
Kyuss – Blues For The Red Sun (1992, Chameleon)
The Dwarves – Young And Good Looking (1997, Epitaph)
Queens of the Stone Age – Rated R (2000, Interscope)
Mondo Generator – Cocaine Rodeo (2000, Southern Lord)
Masters of Reality – Deep In The Hole (2001, Brownhouse)
The Dwarves – How To Win Friends And Influence People (2001, Greedy)
Queens of the Stone Age – Songs For The Deaf (2002, Interscope)
Mondo Generator – A Drug Problem That Never Existed (2003, Ipecac)
Mark Lanegan Band – Bubblegum (2004, Beggar's Banquet)
Mondo Generator – III The EP (2004, Tornado)
Nick Oliveri – Demolition Day (2005, Tornado)
Aiheesta muualla

Mondo Generatorin virallinen sivu
Queens Of The Stone Agen virallinen sivu
Kyussin ja Queens Of The Stone Agen epävirallinen fanisivu
Queens Of The Stone Agen epävirallinen fanisivu
Norodom Ranariddh

Norodom Ranariddh 2006.
Samdech Krom Preah Norodom Ranariddh (2. tammikuuta 1944 Phnom Penh – 28. marraskuuta 2021) oli Kambodžan kuninkaan Norodom Sihanoukin poika, Norodom Sihamonin velipuoli ja rojalistisen Funcinpec-puolueen johtaja 1992–2006.. Hän oli maansa pääministerinä 1993–1997, jolloin toisena pääministerinä toiminut Hun Sen syrjäytti hänet. Ranariddh vietti yhdeksän kuukautta maanpaossa ennen paluutaan keväällä 1998. Parlamentin puhemiehenä hän oli 1998–2006.
Kun kuningas Norodom Sihanouk luopui vallasta lokakuussa 2004, Ranariddhin uskottiin seuraavan häntä, mutta hän sanoi kieltäytyvänsä ja yhdeksänjäseninen neuvosto valitsi Norodom Sihamonin kuninkaaksi.
Norodom Ranariddh oli naimisissa prinsessa Norodom Marie Ranariddhin kanssa (o.s. Marie Eng), josta liitosta on kolme lasta. Prinssillä oli korkeakoulututkinto oikeustieteessä Aix-Marseille III -yliopistosta Ranskasta.
Aiheesta muualla

Lyhyt elämäkerta kuninkaallisella sivustolla (Arkistoitu – Internet Archive)
Profile: Prince Norodom Ranariddh (BBC, 07/1998)
OBOS

| OBOS |
| --- | --- |

Yritysmuoto:  osuuskunta
Perustettu:  1929
Kotipaikka:  Oslo, Norja
Toimiala:  asuntojen rakennuttaminen ja vuokraus
Kotisivu:  www.obos.no
Infobox OKVirheellinen NIMI-arvo: 
OBOS (lyhenne sanoista Oslo Bolig- og Sparelag; vuosina 1929–1935 OOBS – Oslo og Omland Bolig og Sparelag) on norjalainen rakennusosuuskunta, jolla on noin puoli miljoonaa jäsentä ja 260 000 asuntoa.
Vanha OBOS:in logo talon seinässä.
Ensimmäinen OBOS:in rakennuttama asuintalo vuodelta 1931.
Aiheesta muualla

OBOS:in verkkosivut (norjaksi)
Old Fashioned

Old Fashioned koristeltuna kirsikalla ja sitruunaviipaleella.
Old Fashioned on ruis- tai bourbonviskistä, sokeripalasta, angosturasta, vedestä ja jäistä valmistettu drinkki. Se tehdään Old fashioned -lasiin, joka on matala, paksupohjainen ja tasaleveä lasi. Drinkki tarjoillaan yleisimmin sitrushedelmän viipaleella tai kuoren suikaleella ja cocktail-kirsikalla koristeltuna.
Old Fashioned on yksi vanhimmista ja suosituimmista drinkeistä. Se on kehitetty jo 1800-luvulla, ja sen synnystä on erilaisia tarinoita.
Aiheesta muualla

Kuvia tai muita tiedostoja aiheesta Old Fashioned Wikimedia Commonsissa
Kesäläinen, Suvi: Tee näin Old fashioned-drinkki LiLy.  22.4.2016. Viitattu 4.3.2021.
Rail, Evan: The History of the Old Fashioned Cocktail VinePair.  22.9.2020. Viitattu 4.3.2021. (englanniksi)
Difford, Simon & Simonson, Robert: Old Fashioned cocktail Difford's Guide. Viitattu 4.3.2021. (englanniksi)
Zavatto, Amy: 6 Things You Should Know About the Old Fashioned, What there is to know about this granddaddy of cocktails Liquor.com.  21.10.2020. Viitattu 4.3.2021. (englanniksi)
Operaatio Kettujahti

Operaatio Kettujahti (kiin.: 猎狐行动; pinyin: Liè hú xíngdòng) on vuonna 2014 käynnistetty operaatio, jossa Kiina palauttaa kansalaisjärjestö Safeguard Defendersin mukaan ulkomaille muuttaneita kiinalaisia takaisin Kiinaan. Palautettuja on ainakin 10 000. Osa palautetuista on ollut jonkin muun maan kuin Kiinan kansalaisia. Operaation nimellisenä tarkoituksena on korruptiosta epäiltyjen viranomaisien palauttaminen Kiinaan tuomittaviksi. Palautuksen metodina käytetään suostuttelua, mutta käytännössä kyse on usein uhkailusta, esimerkiksi Kiinassa asuviin sukulaisiin kohdistuvista toimista. Ihmisiä on myös siepattu.
Nurmijärvi (Joutsa)

| Nurmijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°58′54″N, 26°13′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kälkäjoen valuma-alue (14.95)
Laskujoki:  Havujoki Yläjärveen 
Järvinumero:  14.952.1.004
Mittaustietoja
Pinnankorkeus:  127,8 m  
Pituus:  380 m  
Leveys:  210 m  
Rantaviiva:  1,224 km  
Pinta-ala:  4,571 ha  
Saaria:  ei saaria 
 fiNurmijärvi 
Nurmijärvi  on Keski-Suomessa Joutsassa  Havumäen lähellä sijaitseva järvi.
Maantietoa

Järvi on 380 metriä pitkä, 210 metriä leveä, ja sen pinta-ala on 4,6 hehtaaria. Järvellä ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kälkäjoen valuma-alueella (14.95), jonka Havujoen alueeseen (14.952) se kuuluu. Järven vedenpinnan korkeus on 127,8 metriä mpy.
Nicolás Laprovíttola

| Nicolás Laprovíttola |
| --- | --- |
 Laprovíttola vuonna 2022.
Henkilötiedot
Koko nimi:  Nicolás Laprovíttola
Syntynyt: 31. tammikuuta 1990 (ikä 34) Morón, Argentiina
Kansalaisuus:   Argentiina    Italia
Koripalloilija
Pelipaikka:  Pelintekijä
Pituus:  193 cm
Paino:  81 kg
Pelaajaura
Seurajoukkueet
2007–2013 2013–2015 2015 2016 2016 2017 2017–2018 2018 2018–2019 2019–:  Club Atlético Lanús Flamengo BC Lietuvis Rytas Club Estudiantes San Antonio Spurs Saski Baskonia BK Zenit Pietari → Joventut Badalona Joventut Badalona Real Madrid
Maajoukkueet
:   Argentiina
Aiheesta muualla
FIBA
| Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Mitalit> Maa:   Argentiina.Miesten koripallo.MM-kilpailut  | Maa:   Argentiina> Miesten koripallo. |
| --- | --- | --- | --- |
|  Hopeaa | Kiina 2019 |  |  |
| AM-kilpailut  | AM-kilpailut  | AM-kilpailut  |  |
|  Hopeaa | Meksiko 2015 |  |  |
|  Hopeaa | Argentiina ym. 2017 |  |  |
|  Pronssia | Venezuela 2013 |  |  |
Nicolás Laprovíttola (s. 31. tammikuuta 1990 Morón) on argentiinalainen koripalloilija, pelipaikaltaan pelintekijä. Hän on pelannut urallaan muun muassa Argentiinan, Brasilian, Espanjan ja Venäjän pääsarjoissa sekä lyhyesti NBA:ssa. Laprovíttola on voittanut urallaan muun muassa kaksi Brasilian mestaruutta, ja hänet valittiin vuonna 2019 Espanjan pääsarjan arvokkaimmaksi pelaajaksi sekä sarjan ykköstähdistöviisikkoon. Hän on saavuttanut myös Espanjan pääsarjan kori- ja syöttökuninkuudet. Laprovíttola on pitkäaikainen Argentiinan maajoukkuepelaaja ja on saavuttanut maajoukkueessa muun muassa hopeaa Kiinan MM-kilpailuista 2019.
Elämä ja ura > Seurajoukkueet

Laprovíttola aloitti ammattilaisuransa kotimaansa Club Atlético Lanúsissa ja vuosina 2013–2015 brasilialaisessa Flamengossa jossa voitti muun muassa Brasilian mestaruuden vuosina 2014 ja 2015. Vuonna 2015 Laprovíttola siirtyi Eurooppaan pelaten lyhyesti Liettuan pääsarjassa ja kahdesti Espanjan pääsarjassa: vuonna 2016 hän pelasi 18 ottelua myös NBA:ssa San Antonio Spursissa.
Kauden 2017–2018 Laprovíttola edusti venäläistä BK Zenit Pietaria, josta hänet lainattiin espanjalaiseen Joventut Badalonaan ja jossa hän pelasi koko sarjan korkeimmalla 6,9 korisyötön keskiarvolla. Seuraavan kauden Laprovíttola pelasi Joventutissa tehden läpimurtonsa Euroopassa: hänet valittiin Espanjan pääsarjan arvokkaimmaksi pelaajaksi ja kauden ykköstähdistöviisikkoon. Hän voitti myös sarjan korikuninkuuden 17,2 pisteen ottelukeskiarvolla. Kesällä 2019 Laprovíttola siirtyi Real Madridiin.
Elämä ja ura > Maajoukkue

Laprovíttola on edustanut myös Argentiinan miesten maajoukkuetta. Maajoukkueessa Laprovíttola on saavuttanut muun muassa MM-hopeaa Kiinassa 2019 ja kolme mitalia Amerikan-mestaruuskilpailuista. Lisäksi hän on kuulunut Argentiinan kokoonpanoon muun muassa Rio de Janeiron kesäolympialaisissa 2016 ja Espanjan MM-kilpailuissa 2014.
Aiheesta muualla

Kuvia tai muita tiedostoja aiheesta Nicolás Laprovíttola Wikimedia Commonsissa
Nicolás Laprovíttola Kansainvälinen olympiakomitea. (englanniksi)
Profiili Argentiinan olympiakomitea (espanjaksi)
Profiili eurobasket.com (englanniksi)
Argentiinan joukkue – Koripallon MM-kilpailut 2019
1 Caffaro ·
3 Vildoza ·
4 Scola ·
7 Campazzo ·
8 Laprovíttola ·
9 Brussino ·
10 Fjellerup ·
12 Delía ·
14 Deck ·
25 Redivo ·
29 Garino ·
83 Gallizzi ·
Valmentaja Hernández
Naisten Ykkösen kausi 1998

| Naisten Ykkösen kausi 1998 |
| --- | --- |
Joukkueiden määrä:  24
Ylempi sarjataso:  SM-sarja
  ← 1997 :  1999 → 
Naisten Ykkösen kausi 1998 oli Suomen naisten jalkapallon toiseksi korkeimman sarjatason kausi. Kausi pelattiin kahdessa 12 joukkueen lohkossa kaksinkertaisena sarjana. Lohkovoittajat pelasivat keskenään kaksiosaisen karsinnan, jonka voittaja Porrassalmen Urheilijat -62 nousi suoraan SM-sarjaan. Hävinnyt osapuoli Turun Toverit karsi SM-sarjapaikasta SM-sarjassa toiseksi viimeiseksi sijoittuneen FC Kuusysin kanssa. TuTo voitti karsinnan ja nousi myös SM-sarjaan. Lohkojen kaksi viimeistä joukkuetta putosivat suoraan Kakkoseen.
Etelälohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | TuTo | 22 | 19 | 2 | 1 | 77 | 22 | +55 | 59  |
| 2 | HJK-j (HJK:n juniorit) | 22 | 13 | 3 | 6 | 56 | 21 | +35 | 42  |
| 3 | FC Honka | 22 | 13 | 3 | 6 | 44 | 22 | +22 | 42  |
| 4 | FC Espoo | 22 | 11 | 4 | 7 | 56 | 25 | +31 | 37  |
| 5 | LIF | 22 | 12 | 1 | 9 | 49 | 43 | +6 | 37  |
| 6 | PuiU | 22 | 11 | 3 | 8 | 50 | 37 | +13 | 36  |
| 7 | PIF | 22 | 11 | 3 | 8 | 43 | 36 | +7 | 36  |
| 8 | TiPS | 22 | 7 | 4 | 11 | 38 | 53 | −15 | 25  |
| 9 | TPS | 22 | 8 | 1 | 13 | 31 | 62 | −31 | 25  |
| 10 | PK-35 | 22 | 6 | 2 | 14 | 28 | 67 | −39 | 20  |
| 11 | ToTe | 22 | 4 | 7 | 11 | 39 | 47 | −8 | 19  |
| 12 | RaKe | 22 | 0 | 1 | 21 | 5 | 81 | −76 | 1  |
Pohjoislohko

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | PU-62 | 22 | 18 | 1 | 3 | 84 | 22 | +62 | 55  |
| 2 | BK-IFK | 22 | 16 | 2 | 4 | 72 | 26 | +46 | 50  |
| 3 | FC Rauma | 22 | 13 | 3 | 6 | 62 | 28 | +34 | 42  |
| 4 | TPV | 22 | 10 | 5 | 7 | 44 | 33 | +11 | 35  |
| 5 | SeMi | 22 | 10 | 5 | 7 | 32 | 37 | −5 | 35  |
| 6 | FC Haka | 22 | 9 | 6 | 7 | 37 | 36 | +1 | 33  |
| 7 | PatU | 22 | 9 | 4 | 9 | 62 | 43 | +19 | 31  |
| 8 | P-Iirot | 22 | 8 | 5 | 9 | 39 | 38 | +1 | 29  |
| 9 | NiceF | 22 | 8 | 5 | 9 | 53 | 54 | −1 | 29  |
| 10 | KMF | 22 | 3 | 5 | 14 | 21 | 63 | −42 | 14  |
| 11 | Norrvalla FF | 22 | 2 | 5 | 15 | 25 | 73 | −48 | 11  |
| 12 | GBK | 22 | 2 | 2 | 18 | 12 | 90 | −78 | 8  |
Karsinta SM-sarjaan

Pu-62 – TuTo 4–5
TuTo – Pu-62 0–2
Porrassalmen Urheilijat -62 nousi SM-sarjaan yhteismaalein 6–5. Turun Toverit karsintaan.
TuTo – FC Kuusysi 2–0
FC Kuusysi – TuTo 3–2
Turun Toverit nousi SM-sarjaan yhteismaalein 4–3.
Nurmon Urheilijat -99

| Nurmon Urheilijat -99 |
| --- | --- |

Perustettu:  1999
Entiset nimet:  Nurmon Urheilijat -99  1999–2009   Seinäjoen Seudun Urheilijat  2009–
Paikkakunta:  Seinäjoki
Lajit:  • Triathlon   • Yleisurheilu
Puheenjohtaja:  Sami Jaskari
Nurmon Urheilijat -99 eli NU-99 oli yleisurheilun erikoisseura Seinäjoen Nurmossa. Se perustettiin vuonna 1999. Aiemmin Nurmossa yleisurheilutoiminnasta vastasi Nurmon Jymy. Nurmon Urheilijoiden ehkä maineikkain urheilija oli keihäänheittäjä Tero Pitkämäki. Myös moninkertainen arvokisakävijä, moukarinheittäjä Sini Pöyry edusti Nurmon Urheilijoita. Pikajuoksija Johanna Manninen edusti Nurmon Urheilijoita aina vuoteen 2007, kunnes vaihtoi seuraa. Hän on ollut useaan kertaan arvokisoissa sinä aikana, kun edusti Nurmon Urheilijoita. Lisäksi NU-99:n urheilijat voittivat lukuisia SM-mitaleja. Vuonna 2007 NU-99 oli SUL:n seuraluokituksessa sijalla 11.
Nurmon Urheilijat -99 vaihtoi syyskokouksessaan 2009 nimekseen Seinäjoen Seudun Urheilijat.
Aiheesta muualla

Seinäjoen Seudun Urheilijat kotisivut